Exqrch/javanese-Komodo-pixelgpt huggingface dataset:
Mabuddhi běcik ta sira, saha nityasa satya ring sang hyang Gusti Allah, sang Ayub
Anghing kěna ing bañcana juga sira
Patita sirêng sangsara, kahilangan ta sira sadaya anakira kalawan artha punyanya
Ndan katularan ta sira i lara kulit ikang manggilani
Ring tigang sargah matěmbang, sang panulisi kan.d.a, malukisakěn tigang kañcaning sang Ayub saha Ayub dawak mananggapi ikang bañcana punika
Pokok wigati ing parembagan-parembagan punika yeku caranira sang hyang Gusti Allah manglaku ing para wwang manusya
Ring sargah wusana, sang hyang Gusti Allah manuduhakěn prihawaknira marang sang Ayub.
Kong Hu Cu Konfusius utawi Kong Hu Cu (551 SM - 479 SM) punika satunggiling filsuf Cinten ingkang misuwur sanget
Ing filsafatipun langkung wigati moralitas pribadi saha papréntahan
Filsafatipun dados populèr amargi dhasaripun kiyat ing budaya saha tradhisi Cinten
Tiyang-tiyang Cinten ing tanah Jawi ugi kathah ingkang mumulèni piyambakipun
21 April 21 April punika dinten ingkang kaping 111 (112 ing warsa wuntu) miturut kalèndher Grégorius
20 April-21 April-22 April-Kalèndher kadadosan
Uni Éropa Uni Éropa (basa Inggris: European Union utawi EU) punika satunggiling organisasi antar-pamarêntahan lan supra-nasional, ingkang dumados saking nagari-nagari Éropa, ingkang wiwit tanggal 1 Januari 2007 sampun gadhah 27 nagari anggota
Persatuan punika dipunadegaken kanthi rujukan "Prajanjèn Uni Éropa" (ingkang langkung misuwur kanthi paraban Perjanjian Maastricht) ing taun 1992
Badan punika gadhah 4 institusi utama: Dewan Uni Éropa, Parlemen Éropa, Pangadilan Éropa lan Komisi Éropa
Saben institusi gadhah Présidhèn piyambak, lan gadhah peran lan tanggel-waler tianmtu
Anggota Uni Éropa inggih punika: Negari ingkang dados anggota ing taun 2007 punika Rumeni kaliyan Bulgaria
Kroasia ugi saged dados anggota (2013)
Status Turki taksih dèrèng cetha
Parlemen Éropa rembagan wonten Brusel (Bèlgi) kaliyan (pinten-pinten kaping satunggal taun) ing Strasbourg (Prancis)
Parlemen Éropa dipunpilih langsung déning para padunungipun
Ing ngandhap punika tabel lan graf ingkang nedahaken GDP (PPP) per kapita lan GDP nominal per kapita kanggé Uni Éropa lan nagari anggotanipun
Data punika perkiraan taun 2005 lan grafipun saking taun 2004
Basa Indhonésia Basa Indhonésia punika nagarabasanipun Indhonésia
Basa Indhonnesia punika sayektinipun basa Malayu ingkang dipunpituturaken ing tlatah Indhonésiå Gunggungipun para panutur basa Indhonésia sawatawis 200 yuta jiwa
Punikå fonèm-fonèm båså Indhonésiå
Kapisan punikå tabel fonèm swårå (Ind: vokal) lajeng tabel fonèm wyanjånå (Ind: konsonan)
Båså Indhonésiå ugi gadhah fonèm ayun swårå /ai/, /au/, and /oi/
"Pènget:" Swanten antawis tåndhå kurung punikå saged dipunwastani silih swanten, minångkå wyanjånå antårå tåndhå kurung punikå 'fonèm ampilan' (Ing: "loan phonemes") milå punika fonèm-fonèm punikå naming wonten ing tembung-tembung ampilan kémawon
Wikibooks gadhah buku kanthi sesirah Wikibooks gadhah buku kanthi sesirah
Kartini Radèn Adjeng Kartini utawi langkung leres Radèn Ajoe Kartini, (Jepara, 21 April 1879 utawi 28 Rabiul Akhir taun Jawi 1806-Rembang, 17 September 1904), punika satunggiling pahlawan nasional R.I
Panjenenganipun satunggiling tokoh wanita saha tokoh pendhidhikan Jawi
Radèn Adjeng Kartini punika asalipun saking latar priyantun Jawi
Sanajan panjenenganipun putri saking R.M
Sosroningrat saking garwa ingkang sepuh piyambak, nanging saking garwa ampil
Kala semanten poligami punika limrah lan dipun-anggep biyasa kémawon
Kartini piyambak pirsa manawi prakawis punika ndadosaken risakipun saha pasulayan ing antawis anggota kulawargi, dados piyambakipun boten sarujuk
Prakawis punika amargi piyambakipun naté sinau ing sekolah Walandi
Radèn Adjeng Kartini punika satunggaling putri saking kulawarga Bupati Jepara ingkang dipunparingi tenger Kartini
Tanggal samangké déning bangsa Indonésia dipunpéngeti dados dinten Kartini
Kartini punika laré ingkang nomer gangsal saking Bupati Jepara
Déné pambajengipun, R.M.Sasraningrat, panegakipun R.M.Sasrabuana, panengahipun R.A.Cakradisasra, lan semendhinipun R.M.Sasrakartana
Radèn Ajeng Kartini punika pejuang émansipasi wanita Indonésia
Panjenenganipun ingkang sampun ngupadaya supados drajadipun wanita saged sami kaliyan priya
Nalika jaman samanten, tiyang èstri boten kepareng sekolah kados déné priya
Manawi sampun ngancik yuswa rumaja lan dipun-anggep patut dhaup, tiyang wadon lajeng dipun-pingit
Dipun-pingit tegesipun boten pareng medal saking griya supados saged dipun-wulang katrampilan-katrampilan ngenani padamelanipun wong wadon saéngga saged dados garwa ingkang saé
Adat kados makaten sampun limrah lan turun-tumurun ing jaman samanten
R.A.Kartini ugi dipun-pingit déning tiyang sepuhipun
Sejatosipun Kartini kepéngin uwal, boten kersa dipun-pingit, nanging piyambakipun boten saged
Ing salebeting pingitan, Kartini asring ngirim layang marang kanca-kancanipun saéngga kawruhipun ugi nambah
Sinaosa dipun-pingit Kartini ugi tansah sregep sinau kanthi buku-buku ingkang dipunbektakaken kancanipun, Nyonya Abendanon
Saksampunipun dipingit, nalika tanggal 8 November 1903 R.A.Kartini dipundhaupaken kaliyan Radèn Adipati Jayadiningrat
Sinaosa sampun dhaup, pangudinipun Kartini boten mandheg malah sangśaya adreng anggènipun ngangkat drajadipun kaum wanita
Gegayuhanipun dipun-sengkuyung déning garwane
Piyambakipun ngadhegake sekolah kanggé para putri ingkang kepéngin ngudi ngèlmu
Nalika tanggal 17 September 1904 antawisipun sekawan dinten saking anggènipun patutan, Ibu Kartini kapundhut ngarsaning Gusti
Nanging, sedanipun kala wau boten ateges purnaning perjuangan émansipasi wanita
Perjuangan émansipasi wanita terus dilakoni saéngga dinten samangké wanita saged ucul saking jiretan adat pingit
Wanita nduwé hak padha kaya priya.
Wanita bisa sekolah lan ngudi ngèlmu ing pawiyatan luhur kaya déné priya
Kartini miyos ing Jepara ing tanggal 21 April 1879
Panjenenangipun putri satunggaling priyantun Jawi, Bupati Jepara, Radèn Mas Sosroningrat saking garwa ampil anami Ngasirah
Ngasirah punika larénipun Modirono utawi Ki Modirono
Miturut Pramoedya Ananta Toer, Modirono punika satunggiling mandhor pabrik gendhis ing Mayong, Jepara
Sasanèsipun Kartini, Ngasirah ugi peputra Drs
Sosrokartono (1877-1951), kangmas Kartini ingkang misuwur dados satunggiling ahli basa weton Universitas Leiden
Lajeng kaliyan garwa padminipun, R.M
Sosroningrat pinaringan putra 8 malih
Nami "Kartini" sarta "Kartono" punika dipun-pendhet saking tembung "karta" utawi "karti" ingkang tegesipun "saé", "trepti" utawi "mukti"
Tembung punika asalipun saking basa Sangskreta "kṛta" ingkang tegesipun "suci" utawi "dinamel"
Sanajan satunggaling tiyang wadon, tiyang sepuh Kartini marengaken piyambakipun mlebet sekolah ing satunggaling sekolah Walandi
Miturut Kartini piyambak punika satunggal-tunggalipun sekolah ing Jepara
Ngantos yuswa 12 taun, Kartini saged sekolah
Wonten mriki piyambakipun sinau basa Walandi
Nanging rikala sampun yuswa 12 taun, piyambakipun kedah manggèn wonten ing griya amargi sampun piningit
Amargi Kartini gadhah kasagedan basa Walanda, lajeng wonten griya piyambakipun miwiti sinau piyambak saha nyerat kaliyan réncangipun ingkang saking Walandi
Salah satunggiling inggih punika Rosa Abendanon ingkang kathah njurung piyambakipun
Lajeng Kartini dipundhawuhi krama kaliyan bupati Rembang, ingkang sampun gadhah garwa tiga.
Kanggé Kartini bab punika wujud satunggiling panisthan ingkang dipunadhepi kanthi tabah
Nyatanipun ingkang garwa boten patos awon dhumateng Kartini, lan Kartini dipunparingi kabébasan rélatif
Ingkang garwa mangertos punapa ingkang dados gegayuhanipun Kartini, lan Kartini dipunparingi kabébasan lan dipunparingi panjurung kanggé ngadegaken sekolah wanita ing sisih wétan gapura kompleks kantor Kabupatèn Rembang, ing satunggiling yasan ingkang dinten punika dipun-ginakaken minangka Gedhung Pramuka
Putra kapisan lan ugi ingkang pungkasan lair ing tanggal 13 September 1904, lan sawatawis dinten sasampunipun, Kartini séda ing yuswa 25 taun
Amargi kagigihanipun Kartini, saged dipunadegaken satunggiling Sekolah Wanita déning Yayasan Kartini ing Semarang, wonten ing taun 1912, lan salajengipun wonten ing Surabaya, Yogyakarta, Malang, Madiun, Cirebon lan kitha sanèsipun
Nami sekolah kasebat inggih punika "Sekolah Kartini"
Yayasan Kartini punika dipunadegaken déning kulawarga Van Deventer, satunggiling tokoh Pulitik Etis
Présidhèn Soekarno ngedalaken Kaputusan Présidhèn Republik Indonesia No.108 Taun 1964, tanggal 2 Mèi 1964, ingkang netepaken Kartini minangka Pahlawan Kamardikan Nasional sakantenan netepaken dinten klairan Kartini, tanggal 21 April, supados dipunpèngeti saben taun minangka dinten riyaya ingkang salajengipun dipunwastani pahargyan Dinten Kartini
Sasampunipun Kartini séda, Mr
Abendanon ngempalaken lan ndamel buku saking kempalan serat-serat ingkang naté dipunkintunaken déning R.A Kartini dhumateng para réncangipun ing Éropah
Abendanon wekdal punika mengku kalungguhan minangka Mantri Kabudayan, Agama, lan Karajinan Hindhia-Walandi
Buku punika lajeng dipunparingi sesirah "Door Duisternis tot Licht" ingkang tegesipun "Rampung peteng, sumilak padhang"
Buku kempalan serat Kartini punika dipunterbitaken ing taun 1911
Buku punika dipuncithak kaping gangsal, lan ing cithakan ingkang pungkasan wonten tambahan serat Kartini
Ing salebeting basa Inggris, serat-serat Kartini ugi naté dipunterjemahaken déning Agnes L
Terbitipun serat-serat Kartini, satunggiling pawèstri pribumi, sanget narik kawigatosan masarakat Walanda, lan pamikiran-pamikiran Kartini wiwit ngéwahi pandhangan masarakat Walanda dhumateng pawèstri pribumi ing Jawi
Pamikiran-pamikiran Kartini ingkang kasokaken ing serat-seratipun ugi dados inspirasi kanggé tokoh-tokoh kebangkitan nasional Indonésia
Ing serat-serat Kartini kaserat pamikiran-pamikiranipun prakawis kondhisi sosial wekdal samanten, mliginipun prakawis kondhisi pawéstri pribumi
Sapérangan ageng serat-seratipun isinipun "keluhan" lan "gugatan" khususipun ingkang gegandhéngan kaliyan budaya ing Jawi ingkang dipun-sawang minangka rerendheting kemajengan pawèstri
Panjenenganipun péngin wanita gadhah kabébasan nuntut ngèlmu lan sinau
Kartini nyerat gagasan lan gegayuhanipun, kados kaserat: "Zelf-ontwikkeling" lan "Zelf-onderricht", "Zelf-vertrouwen" lan "Zelf-werkzaamheid" lan ugi "Solidariteit"
Sedaya punika adhedhasar "Religieusiteit, Wijsheid en Schoonheid" (inggih punika Katuhanan, Kawicaksanan, lan Kaéndahan), dipuntambah kaliyan "Humanitarianisme" (pari kamanungsan) lan "Nasionalisme" ("tresna marang praja")
Serat-serat Kartini isinipun ugi pangajeng-ajengipun kanggé pikantuk pitulungan saking njawi
Ing wekdal pitepangan kaliyan Estelle "Stella" Zeehandelaar, Kartini ndungkap pepénginan supados saged kados kaum mudha Éropah
Panjenenganipun nggambaraken kasangsaran pawèstri Jawi amargi kungkungan adat, inggih punika boten saged bébas lenggah ing bangku sekolah, kedah dipun-pingit, dipunpalakrami kaliyan priyantun ingkang boten kaloka, lan kedah purun dipun-madu
Pandhangan-pandhangan kritis sanès ingkang dipun-dungkap Kartini ing serat-seratipun punika kritik dhumateng agamanipun
Panjenenganipun nangletaken witèkna ngapa kitab suci kedah dipunlafalaken lan dipunapalaken tanpa dipunwajibaken kanggé dipunpahami
Panjenenganipun ndungkap ugi prakawis pandhangan: donya bakal langkung tentrem manawi boten wonten agami ingkang asring dados alesan manungsa kanggé sulaya, pepisah, lan silih nyakiti
Agami kedah njagi kita tinimbang ndamel dosa, nanging pinten kathahipun dosa dipundamel tiyang atas nama agami punika ..." Kartini ugi nangletaken prakawis agami ingkang dipundadosaken pangleresan dhumateng kaum priyantun kanggé poligami
Kanggénipun Kartini, sampun cekap kasangsaran ingkang dipun-alami déning pawéstri Jawi, ingkang donyanipun namung wewates témbok griya lan sumadiya ugi kanggé dipun-madu
Ing bab awal punika
Serat-serat Kartini kathah ndungkap prakawis alangan-alangan ingkang kedah dipunadhepi nalika gadhah gegayuhan dados pawèstri Jawi ingkang langkung majeng
Kartini gadhah rama ingkang kagolong majeng amargi sampun nyekolahaken putri-putrinipun éwadéné namung dumugi yuswa 12 taun, tetep kémawon konten kanggé dumugi ing mrika katutup
Kartini tresna sanget dhumateng ingkang rama.
Nanging nyatanipun, tresnanipun dhumateng ingkang rama kasebat ugi ing pungkasanipun dados alangan ageng kanggé mujudaken gegayuhanipun
Ingkang rama, ing serat, ugi dipun-dungkap bilih panjenenganipun tresna sanget dhumateng Kartini
Panjenenganipun dipunsebataken pungkasanipun ngidinaken Kartini sinau dados guru ing Batawi, éwadéné sadèrèngipun boten ngidinaken Kartini kanggé nglajengaken studi ing Walanda utawi kanggé mlebet sekolah kadhokteran ing Batawi
Pepénginan Kartini kanggé nglajengaken studi-mliginipun ing Éropah panci dipun-dungkap ing serat-seratipun
Sapérangan réncang penanipun nyengkuyung lan ngupados mujudaken pepénginan Kartini wau
Nalika pungkasanipun Kartini mbatalaken pepénginan ingkang mèh mawujud kasebat, kadungkap wontenipun kuciwaning réncang-réncang penanipun
Niyat lan "rencana" kanggé sinau ing Walanda kasebat pungkasanipun malih ing Batawi kémawon sasampunipun dipun-wejang déning Nyonya Abendanon bilih punika ingkang paling becik kanggé Kartini lan rayinipun Rukmini
Salajengipun, ing tengah taun 1903 nalika Kartini yuswa kirang langkung 24 taun, niyatan kanggé nglajengaken studi dados guru ing Batawi ugi pupus
Ing satunggaling serat dhumateng Nyonya Abendanon, Kartini ndungkap boten gadhah niyat malih amargi piyambakipun sampun badhé palakrama
Singkat lan cekak kémawon, bilih kula boten badhé migunakaken kesempatan punika malih, amargi kula sampun badhé palakrama ..." Kamangka ing wekdal punika pihak dhépartemèn pangajaran Walanda sampun mbikak kasempatan kanggé Kartini lan Rukmini sinau ing Batawi
Nalika badhé palakrama, wonten éwahan panilaian Kartini prakawis adat Jawi
Piyambakipun dados langkung tolèran
Panjenenganipun nganggep palakrama badhé mbeta kauntungan piyambak ing salebeting mujudaken gegayuhanipun ngadegaken sekolah kanggé para pawèstri bumiputra wekdal punika
Ing serat-seratipun, Kartini nyebataken bilih ingkang garwa boten namung nyengkuyung gegayuhanipun kanggé nuwuhakén ukiran Jepara lan sekolah kanggé pawèstri bumiputra kémawon, nanging ugi dipunsebataken supados Kartini saged nyerat satunggaling buku
Wonten satunggal prakawis "menarik" bab Kartini ingkang arang dikemukakan dhumateng publik
Ing serat ingkang dipun-kintun déning R.A.Kartini tanggal 27 Oktober 1902 dhumateng nyonya R.M.Abendanon-Mandri kados ingkang dipun-amot ing buku "Door Duisternis to Licht", Pertalan serat punika mawi basa Indonésia éjaan lami kados makaten: ""Saja ada satoe Botjah-Boedha, maka itoe ada mendjadi satoe alesan mengapa saja kini tiada memakan barang berdjiwa
Ketika saja masih anak-anak, saja telah dapat sakit keras, dhokter-dhokter tidak bisa menolong, mereka poetoes asah
Waktoe itoe, seorang Tionghoa (seorang hoekoeman dengan siapa kita masih anak-anak soeka bersahabatan) tawarkan dirinja boeat menolong saja
Saja poenja orang toea menoeroet dan saja betoel-betoel djadi semboeh
Apa jang usada dari orang-orang terpeladjar tidak mampoe, djoestroe obat-tachajoel jang menolongnja
Ia menolong saja dengan tjoema-tjoema, saja disoeroe minoem aboe dari hioswa jang dibakar sebagi sembah-bakti padha satoe Tepekong Tionghoa
Lantaran minoem obat itoe saja djadi anaknja Orang Soetji itoe, Santikkong Welahan
Pada kira-kira satoe tahoen jang laloe saja mengoenjoengi Orang Soetji itoe
Ia ada hanja satoe Patoeng Emas jang ketjil dan siyang malam dilipoeti asep hio
Bilamana ada berdjangkit wabah penjakit heibat, patoeng ketjil ini digotong-gotong kesana-sini dengan pake oepatjara boeat oesir pengaroeh djahat dari iblis-iblis." "Artikel utama: Pratélan buku prakawis utawi déning Kartini" Buku
Wonten ngandap punika kapacak sawatawis irah-irahan buku ingkang wigatos prakawis utawi déning Kartini
Sasampunipun serat-serat Kartini dipunterbitaken déning Abendanon, kathah pertalan saha buku-buku komentar ingkang dipunserat prakawis Kartini
"Habis Gelap Terbitlah Terang".
Taun 1922, déning Sekawan Sedhèrèk, "Door Duisternis Tot Licht" dipuncawisaken ing basa Malayu kanthi sesirah "Habis Gelap Terbitlah Terang; Boeah Pikiran"
Buku punika dipunterbitaken déning Balai Pustaka
Armijn Pane, salah satunggaling sastrawan pelopor Pujangga Baru, kacathet minangka salah satunggaling panerjemah serat-serat Kartini dhateng "Habis Gelap Terbitlah Terang"
Panjenenganipun ugi dipunsebat-sebat minangka Sekawan Sedhèrèk
Taun 1938, buku "Habis Gelap Terbitlah Terang" dipunterbitaken malih ing format ingkang bènten kaliyan buku-buku pertalan saking "Door Duisternis Tot Licht"
Buku pertalan Armijn Pane punika dipuncithak kaping sewelas
Sasanèsipun punika, serat-serat Kartini ugi naté dipunterjemahaken dhateng basa Jawi lan basa Sundha
Panjenenganipun milah kempalan serat-serat kasebat dados gangsal bab pembahasan
Punika ugi ingkang dados salah satunggaling panjlasan alesan serat-serat kasebat dipun-wilah dados gangsal bab pambahasan
"Surat-surat Kartini, Renungan Tentang dan Untuk Bangsanya"
Miturut Sulastin, sesirah pertalan kedahipun miturut vèrsi basa Walandi, inggih punika: "Serat-serat Kartini, Renungan Perkawis, lan Kanggé Bangsa Jawi"
Sulastin nganggep, sanadyan kaserat Jawi, nanging ingkang dipunkersakaken déning Kartini saleresipun inggih punika kamajengan sadaya bangsa Indonésia
Sasanèsipun dipunterbitaken ing "Serat-serat Kartini, Renungan Perkawis lan Kanggé Bangsanipun", pertalan Sulastin Sutrisno ugi dipun-ginakaken wonten ing buku "Kartini, Serat-serat dhumateng Ny RM Abendanon-Mandri lan Garwanipun"
Buku ingkang terbit ing taun 2008 nanging sayektinipun disertasi saking taun 1993, punika isinipun pertalan serat-serat Kartini inggih punika "Letters from Kartini, An Indonésian Feminist 1900-1904"
Penerjemahipun inggih punika Joost Coté.
Miturut Joost Coté, sadaya perjuangan lan panyandhetan dhumateng Kartini sampun wekdalipun dipun-bikak
Buku "Letters from Kartini, An Indonésian Feminist 1900-1904" ngamot 108 serat-serat Kartini dhumateng Ny Rosa Manuela Abendanon-Mandri lan garwanipun JH Abendanon
Kalebet ugi 46 serat ingkang dipun-damel déning Roekmini, Kardinah, Kartinah, lan Soematrie
"Artikel utama: Panggil Aku Kartini Saja" "Panggil Aku Kartini Saja"
Buku anggitan Pramoedya punika ningali Kartini saking "cara ningali saking kiwa" (basa Indonésia: "sudut pandang ilèn kiri")
Buku punika dipun-bikak mawi pamedharan prakawis Perang Dipanagara utawi Perang Jawi saha dipun-tindhesipun tiyang Jawi mawi "Cultuurstelsel" utawi sistém "tanempeksa" ingkang kawonten déning sistém kolonialisme saha imperialisme ingkang nyekupung para kaum "kapitalis"
Dados Kartini ing buku punika uga dados simbul "perjuangan kelas sosial"
"Kartini Surat-surat kepada Ny RM Abendanon-Mandri dan suaminya"
Wonten ing buku énggal punika, Kartini dipunwujudaken minangka pejuang émansipasi
Ing salebeting kempalan punika, serat-serat Kartini tansah dipun-punggel pérangan wiwitan lan pungkasan
Satunggiling buku kempalan serat dhumateng Stella Zeehandelaar kalamangsa 1899-1903 dipunterbitaken kanggé mèngeti 100 taun wafatipun Kartini
Kartini gadhah pamikiran ingkang wiyar, ing antawisipun bab sosial, budaya, agama, ugi bab korupsi
Wonten sawatawis priyantun ingkang mangu-mangu bab leres utawi botenipun serat-serat Kartini
Wonten ingkang nganggep yèn J.H
Abendanon, Mantri Kebudayaan, Agama, lan Kerajinan wekdal punika, ngrékayasa serat-serat Kartini
Kasujanan punika muncul awit buku Kartini terbit wekdal papréntahan kolonial Walandi nembé ngayahi pulitik etis ing Hindia Walandi, lan Abendanon kalebet ingkang gadhah kepentingan lan njurung pulitik etis
Ngantos sapriki sabagéan ageng naskah asli serat inggih dèrèng dipunsumurupi kawontenanipun
Miturut swargi Sulastin Sutrisno, tapak katurunan J.H
Abendanon inggih sesah dipun-lacak déning Pamaréntah Walandi
Panetepan tanggal klairan Kartini minangka dinten ageng (riyadi) ugi dados dhiskusi
Péhak ingkang kirang sarujuk, ngusulaken supados boten namung mahargya Dinten Kartini kémawon, nanging ugi mahargya sakantenan kaliyan Dinten Ibu wonten ing tanggal 22 Dhésèmber
Alesanipun inggih punika supados boten pilih kasih kaliyan pahlawan-pahlawan wanita Indonésia sanèsipun, amargi taksih wonten pahlawan wanita sanès ingkang boten kawon kaliyan Kartini kados ta Dewi Sartika lan sanèsipun
Miturut pamanggih punika, tlatah perjuangan Kartini namung wonten ing Jepara lan Rembang kémawon, Kartini ugi boten naté manggul sanjata nglawan panjajah
Ugi taksih wonten sawatawis alesan sanèsipun
Éwodéné ingkang sarujuk malah mratélakaken yèn Kartini boten namung minangka tokoh émansipasi wanita ingkang ngangkat drajat kaum wanita Indonésia kémawon, nanging minangka tokoh nasional ingkang tegesipun, kanthi ide lan gagasan pembaruanipun kasebat panjenenganipun sampun berjuang kanggé kepentingan bangsanipun
Cara pikiripun ugi sampun nglingkup perjuangan nasional
Kartini ing budaya (inter)nasional lan populèr
Sasanèsipun dados "Pahlawan Nasional R.I.", Kartini dipunpèngeti warni-warni caranipun
Piyambakipun naté diagem ing arta Rupiah Indonésia kaping kalih
Ingkang sepindhah wonten ing taun 1952 lan ingkang kaping kalih wonten ing taun 1985
Lajeng ing mèh sadaya kitha ing Tanah Jawa lan Indonésia kanthi umum mesthi wonten margi ingkang kawastanan "Jalan Kartini"
Malahan ing nagari Walandi wonten bebungah pamaréntah Walandi anami "Kartini prijs"
Kartini wonten ing Walandi tansah dipun-ugemi minangka satunggiling pejuang émansipasi ing Hindia-Walandi wiwit jaman rumiyin ngantos sapriki
Pamaréntah laladan "gemeente" Den Haag ing taun 2007 malah nyawisaken "Kartini prijs" tumrap sawenèh tiyang utawi organisasi ing Den Haag, ingkang berjuang ing babagan émansipasi ala Kartini rumiyin
Sayektinipun "Kartini prijs" utawi "Bebungah Kartini" punika sampun ditetepaken déning satunggiling komisi
"Kartini prijs" punika kajengipun kanggé para tokoh wanita manca ingkang saged émansipasi
"Kartini prijs" taun 2007 punika dipunanugrahaken dhumateng satunggiling wanita Maroko ingkang anami Rahma El Hamdaoui, ingkang berjuang mbéla émansipasi ing Schilderswijk, Den Haag
Ing taun 1984 dipundamel filem asirah "R.A
Kartini" ingkang dipunsutradarani Sjumandjaja
Para paraga ing filem punika antawisipun Jenny Rachman (Kartini), Nani Widjaya, Bambang Hermanto, lan Adi Kurdi.
Film ingkang dipunsutradarani tokoh wedalan Moskwa punika astamiwa amergi migunakaken tigang basa: basa Jawi, basa Walandi, saha basa Malayu/Indonésia
Minangka salah satunggilipun pamulyan dhumateng R.A
Kartini saking pamaréntah nagari Indonésia ugi naté dipunwujudaken wujud gambar prangko
Prangko ingkang gadhah nominal aregi satunggal atus rupiah punika dipunwedalaken taun 1979, kanggé mèngeti tanggap warsa kaping satunggal atus dinten kalairan R.A
Kartini ing taun 1879
Wonten ing latar wingking prangko punika kagambaraken rupi-rupi kagiyatan wanita Indonésia, ing antawisipun wonten ing babagan kasenian (angklung) sarta panampilan ngagem busana nasional lan busana modhèren, kanggé nggambaraken kamajengan ingkang dados panggayuhipun R.A
Kartini lan para wanita sanèsipun.
Ibu Kita Kartini Raden Adjeng Kartini (#ALIH) utawi langkung tinepang kanthi sebutan Raden Ayu Kartini punika, satunggiling lagu wajib utawi lagu nasional ing nagari Indonésia, ingkang karipta déning Wage Rudolf Soepratman
Lagu punika minangka pakurmatan dhumateng semangat R.A
Kartini ingkang merjuangaken nasib kaum wanita ingkang wekdal samanten taksih kinungkung déning adat istiadat féodhal
Lagu punika mliginipun dipuntembangaken kanthi sesarengan wonten ing pèngetan Dinten Kartini, saben tanggal 21 April.
Dhialèk Carabasa (Ind: dialek) tegesé varian-varian sinkronis basa
Basa nduwé variasi kang béda-béda nanging isih bisa dipadhangerteni (Ing: mutually intellegible) déning penutur
Carabasa ya iku variasi basa miturut panganggo basa
Béda karo jinis (rupa-rupa) basa, beda carabasa antaraning siji karo liyané isih bisa nduduhake kamiripan saèngga durung pantes dianggep basa kang béda
Carabasa dibédakaké dhedhasar tetembungan, paramasastra (Ind: tatabahasa), lan pocapan utawa swarawidya/widyaswara
Carabasa bisa dibedakaké antarané carabasa parisaba lan carabasa pratalawimba.
Kang diarani carabasa parisaba (Ind: sosial) kaya ta: Carabasa Pratalawimba
Kang diarani carabasa pratalawimba (Ind: geografi) kaya ta: Rujukan